
Krasznoszelszkij-típusú tételek lokálisan konvex terek Descartes-szorzatán

A dolgozat célja Krasznoszelszkij kompressziós-expanziós fixpont tételének általánosítása lokálisan konvex terek Descartes-szorzatán értelmezett nemlineáris rendszerek megoldásának érdekében. A kompressziós-expanziós feltételeket komponensenként adjuk meg, tehát a rendszer komponensei egymástól függetlenül viselkedhetnek különböző módon. Alkalmazásként tárgyaljuk bizonyos alakú [0,+oo)-en értelmezett másodrendű differenciálegyenlet-rendszerek megoldhatóságát, a megoldás lokalizálását, egyértelműségét, valamint multiplicitását.



